Die pas afgelope spesiale klimaatsveranderingberaad wat by die VN gehou is, het die totale histerie van die klimaatsverandering-aktivisme op die wêreldverhoog geplaas. Die idee het in die laaste paar jaar begin posvat dat die aarde binne ŉ dekade of wat tot ŉ einde gaan kom as regerings nie onmiddellik drastiese stappe doen tot ŉ laekoolstof-ekonomie nie.
Trouens, die kanse dat ons ŉ wêreldwye (ekonomiese) ineenstorting gaan kry, is sterker as dat die wêreld tot niet sal gaan.
Dié aktivisme het nou die vorm van histerie begin aanneem en gaan wêreldpolitiek dalk vir dekades oorheers.
Uiteraard is daar rede om bekommerd te wees oor die grootskaalse besoedeling van lug, grond en water en die mens se invloed op die klimaat. Sommige stede in China en Indië, en ook in Suid-Afrika se luggehalte is so sleg dat mense verskeie siektes opdoen. Terselfdertyd is die oormatige gebruik van plastiekprodukte wêreldwyd ŉ ernstige probleem. Besoedeling en die gebruik van plastiek is besig om riviere, grond, oseane en selfs ons voedsel te vergiftig.
Selfs al gaan dit slegter in die wêreld weens bevolkingsgroei en groter besoedeling van ons natuurlike omgewing, gaan die wêreld nie binne die volgende dekade van klimaatsverandering tot ŉ einde kom nie.
Baie dankie, Maroela-media. Ek het al begin dink dat ek die enigste mens in die wêreld is wat dié klein arrogante dogtertjie ‘n (verbode) pak slae wil gee. Veral daai “How dare you!” wat sy so teen die volwassenes uitgespoeg het. Die planeet Aarde is na alles ons enigste tuiste en ons mag (skoon) voetspore laat! Dis presies wat ons by die Voortrekkerbeweging geleer het!!